KBS ดิ่งหนักกว่า 10% หลังงบไตรมาส 2 พลิกขาดทุนยับ
KBS ดิ่งหนักกว่า 10% หลังงบไตรมาส 2 พลิกขาดทุนยับ 144.36 ลบ.โดย ณ เวลา 10.19 น.อยู่ที่ 7.70 บ. ปรับตัวลง 0.95 บ. หรือ 10.98% มูลค่าซื้อขายที่ 7.24 ลบ.
14 ส.ค. 2558

ผู้สื่อข่าวรายงานว่า ราคาหุ้น บริษัท น้ำตาลครบุรี จำกัด (มหาชน) หรือ KBS ณ เวลา 10.19 น.อยู่ที่ 7.70 บาท ปรับตัวลง 0.95 บาท หรือ 10.98% มูลค่าซื้อขายที่ 7.24 ล้านบาท
บริษัท น้ำตาลครบุรี จำกัด (มหาชน) หรือ KBS รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 144.36 ล้านบาท หรือขาดทุนสุทธิ 0.24 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 91.38 ล้านบาท หรือมีกำไรสุทธิ 0.17 ต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 228.58 ล้านบาท หรือ 0.38 บาทต่อหุ้น จากช่วงเดียวกันของปีก่อนที่มีกำไรสุทธิ 356.85 ล้านบาท หรือมีกำไรสุทธิ 0.65 บาทต่อหุ้น โดยผลการดำเนินงานที่พลิกขาดทุน เนื่องจากราคาขายเฉลี่ยน้ำตาลดลง ตามภาวะน้ำตาลในตลาดโลกที่ลดลง
พร้อมกันนี้ ประกาศจ่ายปันผลงวด 1 ม.ค. 2558 ถึงวันที่ 30 มิ.ย. 2558  และกำไรสะสม เป็นเงินสดอัตรา 0.05 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค.58 โดยกำหนดจ่ายเงินปันผล 11 ก.ย.58
 